دستونک
 مبارک قاضی
 موتک و هالو سوت و دپگالاں چہ در بیاهاں وتی،
 من مراتاں ازمء_ درگالاں چہ در بیاهاں وتی.
من همودا کہ شکارجاه انت وتی منزل کتگ،
 شانتلیں مرگِے نیاں بالاں چہ در بیاهاں وتی.
پہ دو کلدادء_ تماهء- گوں منء چو چون بیت،
 بان و بانڈم دمک و دیوالاں چہ در بیاهاں وتی.
پہ ستاء بانورےء_ نازینگء- چے پشت کپیت،
 من کہ روچ و ماه و استالاں چہ در بیاهاں وتی.
پہ همے واستہ مدام گوں ترانگاں چیروسراں،
 دل نہ کشیت کہ من جنجالاں چہ در بیاهاں وتی.
من همے تیابء_ دپء- قاضی گوں چولاں رستگ آں،
 بوت کنت کہ گوهر و لالاں چہ در بیاهاں وتی.